<classify> Miraji alifanya kitendo hicho Jumapili baada ya mchezo kati ya Coastal na Prisons uliofanyika Uwanja wa Mkwakwani, Tanga. Beki huyo aliyejipatia umaarufu kutokana na kuzifunga Yanga na Azam kwa mipira ya adhabu ya moja kwa moja kwenye mechi za ligi kuu msimu uliomalizika Jumapili, aliandika katika mtandao wake wa facebook: Napenda kuchukua fursa hii kuwashukuru viongozi, mashabiki, wachezaji wote wa Coastal Union kwa ushirikiano wenu mlionipa kwa kipindi nilichokuwa na nyie katika timu.Nilijitahidi kadri ya uwezo wangu ili kuisaidia timu ipate matokeo mazuri, ila sikuweza kutimiza malengo hayo kwa asilimia zote, naamini hakuna mchezaji aliyependa timu kuwa hapo ilipo kila mtu anaumia, napenda kuomba radhi kwa mashabiki wa Coastal Union kama kuna kitu niliwakosea au kama kuna mtu alinikosea nimemsamehe.Pia aliandika kuwa anawapenda mashabiki na atazidi kuwakumbuka kwa mazuri yote waliyomfanyia na akawajulisha kuwa kuanzia sasa ni mchezaji huru. Miraji ameonesha masikitiko kutokana na Coastal Union kushuka daraja kama ilivyo kwa timu nyingine mbili za Tanga, African Sports na JKT Mgambo.  <topic>: MICHEZO 